EkBass/fiwiki-20250220-pages-articles huggingface dataset:
Chester Gould

Chester Gould (20. marraskuuta 1900 – 11. toukokuuta 1985) oli yhdysvaltalainen sarjakuvataiteilija, jonka luomus on sankaripoliisi Dick Tracy. Gould kirjoitti ja piirsi Dick Tracyä vuosina 1931–1977. Sarjakuva on erityisen tunnettu groteskista, lähes hirviömäisestä konnagalleriastaan. Chester Gould syntyi Oklahoman Pawneessa. Vuonna 1919 perhe muutti saman osavaltion Stillwateriin. Piirtäjän uransa Gould aloitti piirtämällä urheiluaiheisia pilapiirroksia City Daily Oklahomian -lehteen vuosina 1921–1923.Lambiek - Chester Gould Gould kävi Stillwaterissa vuoden ajan yliopistoa mutta muutti opiskelemaan Chicagoon, Illinoisiin. Hän valmistui yliopistosta vuonna 1923. Ensimmäisen strippinsä Fillum Falbles hän teki William Randolph Hearstin levityssyndikaatille vuonna 1924.Comic Art & Graffix Gallery Artist Biographies - Chester Gould Vuonna 1931 Chicago Tribune palkkasi hänet sarjakuvapiirtäjäksi ja Dick Tracy alkoi ilmestyä. Hän piirsi sanomalehtisarjakuvaansa seuraavat 46 vuotta. Gould ei yleensä hahmotellut juonta etukäteen vaan improvisoi tarinan kulun päivä kerrallaan. ==Lähteet== Luokka:Yhdysvaltalaiset sarjakuvantekijät Luokka:Vuonna 1900 syntyneet Luokka:Vuonna 1985 kuolleet
Vesa Helenius

Vesa Helenius (s. 5. kesäkuuta 1980 Kotka) on suomalainen entinen jalkapalloilija. Pelipaikaltaan hän oli laitahyökkääjä, mutta pelasi monipuolisuutensa vuoksi usein myös keskikentällä ja puolustuksessa. Veikkausliigassa Helenius pelasi Kotkan TP:ssä kausina 1999–2000 ja FC KooTeePeessä kausina 2003–2008. Veikkausliigassa pelaamissaan 152 ottelussa hän teki yhdeksän maalia. Heleniuksella on eniten otteluita vaihtopelaajana Veikkausliigassa, hän tuli vaihdosta kentälle 94 kertaa. Kausina 2009–2013 Helenius on pelannut FC KooTeePeessä Ykkösessä. Juniorina hän on edustanut myös Kotkan Nappuloita, KTP:tä ja Myllykosken Palloa. Helenius on koulutukseltaan naprapaatti ja on toiminut kausina 2011–2013 myös FC KooTeePeen kuntovalmentajana. == Lähteet == ==Aiheesta muualla== *Vesa Helenius KooTeePeen sivuilla Luokka:Suomalaiset jalkapalloilijat Luokka:Vuonna 1980 syntyneet Luokka:Elävät henkilöt
Saku (Viro)

Saku () on kunta Harjumaan maakunnassa, Virossa. == Sijainti == Saku on Tallinnan eteläinen rajanaapuri. Lännessä se rajoittuu Sauen kuntaan, etelässä Kohilaan ja idässä Koseen sekä Kiiliin. == Kylät ja taajamat == Saku koostuu kahdesta pienkauppalasta (alevik): Saku ja Kiisa. Lisäksi kunnassa on 20 kylää. ==Väestö== Sakussa oli vuoden 2018 alussa 9 864 asukasta. Asukasluku on viime vuosina ollut kasvussa: vuonna 2004 asukkaita oli 8 480http://www.sakuvald.ee ja vuoden 2014 alussa 9 783. Vuonna 2011 Sakun kunnassa oli 9 618 asukasta, joista 8 859 (92,1 %) oli virolaisia, 549 (5,7 %) venäläisiä ja 201 (2,1 %) muita kansallisuuksia. Kunnan keskustaajamassa Sakussa oli vuoden 2007 alussa 4 678 asukasta. == Talous == Sakun taajamassa sijaitsee Saku Õlletehas, ja Saku-olut onkin saanut nimensä paikkakunnan mukaan. == Liikenne == Valtatie 11 (Tallinnan kehätie) ja kantatie 15 Tallinnasta Türiin kulkevat Sakun kautta. Rautatie Tallinnasta Lelleen ja edelleen Pärnuun sekä Viljandiin kulkee Sakun kautta. == Muuta == Saku on Liperin ja Ylöjärven ystävyyskunta. Kurtnan kylässä sijaitsee Vembu-Tembumaa -niminen huvipuisto. == Lähteet == == Aiheesta muualla == *
Pentti Valkonen

Pentti Pekka Valkonen (11. helmikuuta 1911 Sakkola – 6. lokakuuta 1944 Alatornio) oli suomalainen sotilas ja Mannerheim-ristin ritari numero 156. Jalkaväkirykmentti 11:n kolmannen pataljoonan komentajana toiminut majuri Valkonen nimitettiin Mannerheim-ristin ritariksi 7. lokakuuta 1944, kaatumisensa jälkeisenä päivänä.Hurmerinta (2008), s. 280. __NOTOC__ ==Sotilasura== Jatkosodan alussa Valkonen oli III armeijakunnan Suomussalmen rintamalla. Hän oli ratkaisevasti vaikuttamassa Nouskuan lohkon, Vellammen–Oisiinlammen kannaksen puolustuksen pitämiseen sekä myöhemmin Tornion maihinnousutaistelussa menestymiseen.Hurmerinta (2008), s. 281. Suomussalmella 5. marraskuuta 1941 Valkonen määräsi pasifisti Arndt Pekurisen teloitettavaksi tämän kieltäydyttyä tarttumasta aseeseen toistuvista käskyistä huolimatta.Paasilinna (1998), s. 204–205. Syyskuun lopulla 1944 Valkosesta kaavailtiin Raahen suojeluskuntapiirin 2. yleisesikuntaupseeria nimellisesti ”valvomaan kotiuttamista” mutta tosiasiassa johtamaan aseiden hajavarastointia. Everstiluutnantti Usko Haahden mukaan Valkonen oli ensimmäisten 2. yleisesikuntaupseeriksi valittujen joukossa. Valkosen esimies kenraalimajuri Aaro Pajari kuitenkin kieltäytyi ehdottomasti luovuttamasta parasta pataljoonankomentajaansa, ja Valkoselle varattuun tehtävään nimitettiin kapteeni Osmo Vihma. Vain pari päivää tämän jälkeen Valkonen kaatui.Lukkari, Matti: Asekätkentä, s. 35–37. Helsinki: Otava, 1984. ISBN 951-1-20593-5. ==Lähteet== * * === Viitteet === ==Kirjallisuutta== * ==Aiheesta muualla== *Mannerheim-ristin ritarit. Päämajamuseo. *Pentti Pekka Valkosen biografia. Pohjan Prikaatin Kilta. Luokka:Mannerheim-ristin ritarit Luokka:Vuonna 1911 syntyneet Luokka:Vuonna 1944 kuolleet Luokka:Suomalaiset toisessa maailmansodassa kaatuneet
Breitkopf & Härtel

Breitkopf & Härtel on maailman vanhin musiikkikustantamo, jonka perusti Bernhard Christoph Breitkopf (1695–1777) Leipzigissa vuonna 1719. Nykyisin yhtiön pääkonttori sijaitsee Wiesbadenissa ja haarakonttorit Leipzigissa ja Pariisissa. Aikaisemmin haarakonttoreita oli myös Berliinissä, Brysselissä, Lontoossa ja New Yorkissa. Breitkopf & Härtelin luettelossa on yli 1 000 säveltäjää, 8 000 teosta ja 15 000 nimekettä (nuotteja ja musiikkiaiheisia kirjoja). Breitkopfin toiminta keskittyi aluksi kirjanpainamiseen. Myöhemmin Breitkopf hankki omistukseensa ”Zum Goldenen Bären” () -majatalon läheltä Leipzigin Tuomas- ja Nikolainkirkkoja. Majatalon vaakunaeläin toimii edelleen yrityksen liikemerkkinä. Ensimmäisiä askelia musiikin kustantamisessa oli vuonna 1736 julkaistu ”Schemellis Gesangbuch”, joka sisälsi muun muassa Johann Sebastian Bachin lauluja. Bernhard Christoph Breitkopfin poika Immanuel Breitkopf (1719–1794) kehitti huomattavasti nuottipainotekniikkaa. ”Härtel” lisättiin yrityksen nimeen 1795, kun Gottfried Härtel (1763–1827) osti sen. Breitkopf & Härtel alkoi tehdä läheistä yhteistyötä säveltäjien kanssa, joihin lukeutuivat Ludwig van Beethoven, Joseph Haydn, Felix Mendelssohn, Robert Schumann, Franz Liszt, Richard Wagner ja Johannes Brahms. Yritys alkoi valmistaa pianoja vuonna 1807. Pianonvalmistus loppui vuonna 1870. Breitkopf & Härtel julkaisi vuonna 1862 Ludwig Ritter von Köchelin laatiman Wolfgang Amadeus Mozartin teosluettelon, Köchelin luettelon ja 1950 Wolfgang Schmiederin tekemän Bachin teosten luettelon, joka tunnetaan nimellä Bach- Werke-Verzeichnis (BWV). Breitkopf & Härtel tuki kansainvälistä uraansa aloittelevaa Jean Sibeliusta vuodesta 1883 alkaen ja kustansi monien Sibeliuksen teosten julkaisun. Vuonna 1998 kustantamo alkoi julkaista Sibeliuksen teosten kriittistä kokonaislaitosta nimellä Jean Sibelius Works yhteistyössä Kansalliskirjaston ja Sibelius-Seuran kanssa. == Lähteet == *Kustantamon verkkosivut * Toivo Haapanen ym. (toim.): Musiikin tietokirja (2. painos), s. 61. Helsinki: Otava, 1957. Luokka:Musiikkikustantamot
Ten Thousand Fists

Ten Thousand Fists on Disturbedin kolmas studioalbumi. Se nauhoitettiin tammi- ja kesäkuun 2005 välisenä aikana. Levy julkaistiin 20. syyskuuta 2005, jolloin edellisen albumin, Believen julkaisusta oli kulunut kolme vuotta ja kolme päivää. Ten Thousand Fists nousi ilmestyessään billboardin listan ykköseksi, ja 6. tammikuuta 2006 se myi Yhdysvalloissa platinaa.RIAA Gold and Platinum data - Disturbed Albumilta julkaistu single "Land of Confusion" on cover- versio Genesiksen samannimisestä kappaleesta vuodelta 1986. Singleinä julkaistiin sen lisäksi "Guarded", "Stricken" ja "Just Stop". Kappale "Decadence" oli mukana Need for Speed: Most Wanted -kaahailupelin soittolistassa. == Kappaleet== == Kokoonpano == ;Disturbed * David Draiman - laulu * Dan Donegan - kitara * Mike Wengren - rummut, lyömäsoittimet ;Lisämuusikko * John Moyer - basso, taustalaulu == Arvostelut == * Imperiumi: 9/10 * Soundi: == Lähteet == Luokka:Vuoden 2005 albumit Luokka:Disturbedin albumit
Arokiuru

Arokiuru (Melanocorypha calandra) on kiuruihin kuuluva varpuslintu. == Koko ja ulkonäkö == Linnun pituus on 18–20 cm ja paino 50–70 g. Hieman kiurua suurempi paksunokkainen kiuru, jonka kaulan sivuilla on musta täplä. Töyhtö puuttuu. Siiven takareuna on valkoinen. Sukupuolet ovat samanvärisiä. == Esiintyminen == Esiintymisalue ulottuu Välimeren maista Keski-Aasiaan, Portugalista lähelle Altaita. Eurooppalaiset populaatiot ovat pääasiassa paikkalintuja, mutta aasialaisista populaatioista osa on muuttolintuja, jotka saattavat muodostaa yli tuhannen linnun parvia, jotka usein lyöttäytyvät yhteen harmaasirkkujen kanssa.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. Euroopassa elää 20–47 miljoonaa yksilöä ja lajin kanta on elinvoimainen. Lajia tavataan Suomessa satunnaisesti. Suomen ensihavainto tehtiin Raahessa 2.10.1977. Suomessa laji on tavattu 9 kertaa vuoden 2005 loppuun mennessä.Rariteettikomitea == Elinympäristö == Monenlaiset avomaat, kuten puoliaavikot, arot ja viljelysaukeat. Suosii kuivia ja kuumia alueita. == Lisääntyminen == Pesä on maassa kasvillisuuden suojassa. Munia on 3–6, tavallisimmin 4 tai 5, joita haudotaan noin 16 päivää. Naaras hoitaa ainakin pääosan haudonnasta. Muna painaa 4,09 g. Poikaset lähtevät pesästä noin 10 päivän ikäisinä. Usein 2 pesyettä kesän aikana. == Ravinto == Talvella siemenet ja kasvien osat, kesällä pääasiassa maassa liikkuvat isot hyönteiset. Voi juoda suolapitoista vettä. == Lähteet == == Aiheesta muualla == * Parvinen, Pekka 1981: Arokiuru Melanocorypha calandra* Raahessa. – Lintumies 2.1981 s. 85. LYL. * Luokka:Kiurut
Kiveä ja sämpylää

Kiveä ja sämpylää on Juice Leskisen vuonna 1996 julkaistu albumi. Levyn nimi on leikittelevä suomennos sanoista ”rock and roll”. == Kappaleet == Kaikki kappaleet säveltänyt ja sanoittanut Juice Leskinen, sovittanut Juice Leskinen – Markku Petander (paitsi ”Valmiusjoukkojen marssi” säv. trad.). # # # # # # # # # # # # # # # # == Kokoonpano == Levyllä on mukana muusikoita useista suomalaisista orkestereista sekä vuonna 1991 tauolle menneestä Juice Leskinen Grand Slam -orkesterista. * Juice Leskinen – laulu, kitara * Markku Petander – kitara, laulu * Pantse Syrjä – kitara * Frogley – rummut, laulu * Janne Haavisto – rummut * Seija Hurskainen – piano, laulu * Antti Tammilehto – basso, kitara, laulu * Anssi Tikanmäki – laulu * Ila Loueranta – laulu * Otto Hallamaa – laulu * Pirkko Uitto – laulu * Levyn kannet: Leena ja Jouko Järvinen. == Lähteet == Luokka:Juice Leskisen albumit Luokka:Vuoden 1996 albumit Luokka:Janne Haaviston tuottamat albumit
Ila Loueranta

Ilkka ”Ila” Loueranta (s. 8. marraskuuta 1955 KemiTaivaan kappaleita -albumin kansivihkonen) on Kemistä kotoisin oleva suomalainen laulaja ja muusikko. Hänen instrumenttejaan ovat piano, kitara ja basso. Loueranta työskentelee nykyisin (2007) Tampere-talon tekniikassa. Loueranta tuli tunnetuksi Virroilta kotoisin olleesta Donna-yhtyeestä (1975–1979) sekä vuosina 1981–1991 yhtyeistä Juice Leskinen Slam, jossa hän soitti pianoa, mutta yhtyeen loppuvaiheessa Hannu Tervaharjun erottamisen jälkeen bassoa, ja Juice Leskinen Grand Slam, jossa hän soitti kitaraa ja pianoa. Loueranta lauloi Leskisen yhtyeissä myös taustoja ja soolona joitakin kappaleita. Tunnetuimmat Louerannan soolona laulamat, Leskisen säveltämät ja sanoittamat kappaleet lienevät ”Syys” Juice Leskinen Slam -yhtyeen albumilla Ajan henki (1981), ”Mimosan hipiä” Juice Leskinen Grand Slamin albumilla Pyromaani palaa rikospaikalle (1985) sekä kappale ”MCMLXXXIV” saman yhtyeen livelevyltä Kuopio-Iisalmi-Nivala (1984). Levyllä Kuopio-Iisalmi-Nivala Loueranta tulkitsee yhdessä Juicen kanssa myös kappaleen ”Per Vers, runoilija”, joka alun perin on kuultu albumilla Per Vers, runoilija (1974) Mikko Alatalon laulamana. Grand Slam -yhtyeen siirryttyä telakalle vuonna 1986 Loueranta on esiintynyt muun muassa Anssi Tikanmäen albumeilla sekä joillakin keikoilla Police-vaikutteisessa Siberia-yhtyeessä. Samaa linjaa Loueranta toteutti edelleen Damfino-kokoonpanossaan, jossa olivat mukana muun muassa Hannu Tervaharju (basso) ja Veltzu Kinnunen (rummut). Tällä kokoonpanolla Loueranta soitti muun muassa Policen kappaleita. Louerannan varsinainen yhtye on kuitenkin bluesia soittava Rootfoot, jossa hän soittaa kitaraa ja laulaa. Loueranta oli myös mukana uudelleen kasatun Grand Slamin vuoden 2007 kiertueella. == Lähteet == == Aiheesta muualla == * Luokka:Suomalaiset pianistit Luokka:Suomalaiset basistit Luokka:Suomalaiset kitaristit Luokka:Suomalaiset rocklaulajat Luokka:Suomalaiset rockmuusikot Luokka:Juice Leskinen Luokka:Vuonna 1955 syntyneet Luokka:Elävät henkilöt
Kiimingin kirkonkylä

thumb|Kiimingin kirkko. Kiimingin kirkonkylä on Oulussa Kiimingin kaupunginosassa sijaitseva taajama. Se on entisen Kiimingin kunnan kuntakeskus ja se sijaitsee valtatien 20 sekä seututeiden St 848 ja St 849 risteyskohdassa Kiiminkijoen rannalla, noin 20 kilometrin päässä Oulun keskustasta. Taajaman väkiluku vuonna 2005 oli 4 876 ja pinta-ala 14,4 neliökilometriä, josta vesialuetta 0,8 neliökilometriä. Kiimingin alueen peruspalvelut on keskitetty kirkonkylälle. Siellä sijaitsevat lisäksi Kiimingin lukio sekä pääkirjasto. Kiimingin kirkko sijaitsee kylän luoteislaidalla Kiiminkijoen partaalla. Kirkonkylällä sijaitsee myös Oskari Jauhiaisen museo. ==Osa-alueet== Aholanmäki, Honkimaa, Isoahonkangas, Jaaranharju, Kaista-aho, Kirkonseutu, Kolamäki, Koskelanperä, Mansikkamaa, Niemeläntörmä, Ponnonmäki, Raatinharju, Sammaloja, Tapaninaho, Viitanmäki. == Lähteet == Luokka:Kiimingin kylät Luokka:Suomen kirkonkylät Luokka:Suomen entiset kuntakeskukset Luokka:Pohjois- Pohjanmaan maakunnan taajamat
Seppo Pääkkönen

Seppo Sakari Pääkkönen (s. 15. kesäkuuta 1957 Kuhmo) on suomalainen näyttelijä. Seppo Pääkkönen on näytellyt 1980-luvulta lähtien. Pääkkönen on luonut merkittävää uraa teattereissa. Hän on näytellyt Uuno Turhapuro -elokuvissa sivurooleja ja televisiosarjoissa Salatut elämät, Hynttyyt yhteen ja Tappajan näköinen mies parissa jaksoissa. Pääkkönen on näytellyt elokuvassa Matti Matti Nykäsen isää, sekä Sisko tahtoisin jäädä -elokuvassa Emilian isää. Hän on toiminut myös Urpo ja Turpo -sarjan isän suomenkielisenä äänenä. ==Yksityiselämä== Seppo Pääkkönen on näyttelijä Jasper Pääkkösen isä, näyttelijä Antti Pääkkösen isoveli ja taidemaalari Markku Pääkkösen pikkuveli. Lisäksi hänellä on kaksi muuta veljeä, Jukka ja Matti.http://www.iltalehti.fi/perhe/200705146029980_pr.shtml Pääkkönen meni naimisiin lavastaja Sari Paljakan kanssa kesällä 2018. Pariskunta asuu Kuopiossa.Näyttelijä, joka ei halua vetää mitään roolia Savon Sanomat 06.12.2018 ==Filmografia== ===Elokuvat=== Vuosi Elokuva / TV-elokuva Rooli 1983 Yöjalassa Albert Stokes Sproing! 1986 Skorpionin tanssi pajatson pelaaja 1987 Vaarallinen leikkaus 1988 Tupla-Uuno autoilija 1991 Uuno Turhapuro herra Helsingin herra Hamlet Kansallisteatterin näytelmässä Kalervo Palsa – elokuva erilaisuudesta päiväkirjatekstin lukija 1992 Hamlet Rosencrantz Uuno Turhapuro – Suomen tasavallan herra presidentti poliisi 1993 Veera Vee ja peto 1994 Olavin taivaallinen oppitunti Olavi 1997 Paras miekka Pertti Siivoton juttu poliisi Kipinä 2001 Cyclomania Tähkäpää Kuilu Risto Haartama 2004 Pelikaanimies Eläintarhan vartija 1 2006 Matti Matin isä 2007 V2 – Jäätynyt enkeli Nils Hellman 2010 Sisko tahtoisin jäädä Juhani 2013 Tumman veden päällä Seppo 2015 Kätilö Björne 2016 Jättiläinen 2017 Tuntematon sotilas Akseli Koskela ===Televisiosarjat=== Vuosi Sarja Rooli 1980 Suomalaisia tähtihetkiä 1986 Pekka ja Pätkä Ajo-opettaja Vallan miehet Harlequine Eskimoiden elämästä 1987 Satumainen Onni Andressonin kollega 1988 Isku suoneen päivystäjä 1993 Hynttyyt yhteen professori 1995 Hyvä veli Herkku & Partanen Tepi Turtiainen 1996 Uuno Turhapuro konstaapeli 1997–1998 Ihmeidentekijät Patrick Wassermüller 1998 Tuliportaat Hannu Koski 1999 Pieni pala Jumalaa 2000 Raid Roobert Kylmäverisesti sinun ulosottomies 2001 Salatut elämät Jarkko Juonala Kotikatu vastaväittäjä 2002 Tää on seksii! isä 2003 Sisaret Matti Kivihalme 2004 Rikas mies Vanhatalo 2008 Morsian Tuomo Alatalo 2009 Puolustuksen puheenvuoro Korpela 2011 Tappajan näköinen mies Aarne Larsson Apinatasavalta monia rooleja 2012 Helsingin herra pankinjohtaja 2014 Nymfit Janos 2017 Presidentti Paavo 2021 Karkurit Keijo Wahlberg ===Dubbaukset=== == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1957 syntyneet Luokka:Elävät henkilöt
Nila

Nila eli floeemi (engl. phloem) on putkilokasveissa oleva johtosolukon osa, joka kuljettaa orgaanisia aineita, erityisesti yhteyttämistuotteita lehdistä muualle kasviin. Nila on paljassiemenisillä yksinkertainen siiviläsolujen ketju. Koppisiemenisillä nila on monimutkaisempi ja koostuu siiviläputkista, nilatylppysoluista, seurasoluista ja niini- eli nilasyistä. Nila ympäröi puuosaa yhtenäisenä kerroksena. Nilan johtosolutyyppejä ovat siiviläsolut ja siiviläputket, jotka kuljettavat muun muassa yhteyttäistuotteita. Siiviläsolut ovat pitkiä, umpimaisia ja suippuja soluja, joiden seinissä on niin sanottuja siiviläalueita. Näitä reiällisiä alueita on tasaisesti koko solun pituudella. Niissä on paljon huokosaukkoja, joidenka lävistävän endoplasmakalvoston kautta siiviläsolut ovat yhteydessä viereisiin soluihin. Siiviläsoluja kehittyneempi järjestelmä on siiviläputki, jossa on siiviläputkisoluja. Niiden päässä on siivilälevyjä, joiden avulla putkisolut liittyvät siiviläputkeksi. Siiviläputkisolujen siiviläalueet ovat pienempiä ja niiden huokosaukot ovat pienempiä kuin siiviläsolujen vastaavat.Terävä & Kanervo, s. 53–54. Nilasolukossa on usein myös niin sanottuja nilatylppysoluja, joihin yleensä varastoidaan ergastisia aineita, kuten tärkkelystä, tanniinia ja mineraalikiteitä. Tylppysolut voivat erikoistua siiviläputkien päiden lähellä siirtäjäsoluiksi. Nilaa tukevia rakenteita ovat nilasyyt. Nilan keskeisin tehtävä on sokerien kuljettaminen. Sokerin osuus kaikista kuljetettavista aineista on 80–90 prosenttia. Nilassa kulkee myös jonkin verran epäorgaanisia ravinteita, sokerialkoholeja, hormoneita ja aminohappoja.Terävä & Kanervo, s. 55. Männyn nilasta on tehty pettujauhoa.Kokki Kolmonen ==Lähteet== * === Viitteet === Luokka:Kasvisolukot
L (albumi)

L on Juice Leskisen albumi, joka julkaistiin vuonna 2000 Leskisen 50-vuotispäivän kunniaksi. L tarkoittaa roomalaisilla numeroilla viittäkymmentä. ==Kappalelista== Kaikki kappaleet säveltänyt, sanoittanut ja sovittanut Juice Leskinen, paitsi ”Mikä mies” (sov. Leskinen–Suvalo), ”Nolojen tilanteiden chachacha” (sov. Leskinen–Kätkä), ”Rampojen valssi” (sov. Kätkä) ja ”Vahdinvaihto” (säv. Bob Dylan, suom. san. Leskinen) # # # # # # # # # # # # # # # # # # # ==Kokoonpano== Leskisen taustalla soittaa edellisen Kiveä ja sämpylää -albumin tavoin nimekäs, menestyneistä ja osaavista suomalaisista muusikoista koottu taustayhtye. * Juice Leskinen - laulu, kitara * Juuso Nordlund - basso * Antti Tammilehto - basso, kitara, laulu * Frogley - rummut, lyömäsoittimet, laulu * Ippe Kätkä - lyömäsoittimet, rummut * Eero ”Safka” Pekkonen - piano, urut, urkuharmooni, syntetisaattori, haitari, lyömäsoittimet, laulu * Ila Loueranta - laulu * Jari Yliaho - kitara, laulu * Dave Lindholm - kitara * Seppo Alajoki - kitara, banjo, laulu Levyllä vierailevat myös Vesa Hyrskykari (tenorisaksofoni), Pia Bos (laulu, tinapilli), Seija Hurskainen (laulu), Jukka Kaven, Pirkko Kontkanen (viulu), Toni Lähteenmäki (laulu, kitara), Marjo Minkkinen (laulu), Nipa Niilola (kitara, mandoliini), Jari Pasanen (kitara), Ursula Salo (laulu), Satu Sopanen (kantele, laulu) ja Salli Suvalo (laulu, tinapilli). == Lähteet == Luokka:Juice Leskisen albumit Luokka:Vuoden 2000 albumit
Vytegra

Vytegra () on kaupunki Vologdan alueella Venäjällä. Se sijaitsee Vytegrajoen varrella varrella 15 kilometriä Äänisestä etelään. Vytegrassa on Volgan ja Itämeren välisen vesireitin satama. Kaupunki on Vytegran piirin keskus. Asukkaita on 10 292 (vuonna 2023). 1400–1500-luvulla seutu kuului Novgorodin Äänisen viidenneksen Vytegran pogostaan, jossa sijaitsi paikallisen suola- ja viljakaupan keskus. Vuodesta 1710 lähtien tunnetaan Vjangin satamapaikka, joka toimi Pietari–Arkangeli -kauppareitin välietappina. Vuonna 1773 kylä sai kaupunkioikeudet ja samalla nimeksi otettiin Vytegra paikkakuntaa halkovan joen mukaan. 1700-luvulla kaupungin asukkaat harjoittivat lähinnä kauppaa ja pienten jokilaivojen rakentamista. Vuonna 1810 avatun Marian kanavan ansiosta Vytegrasta tuli huomattava kauppakeskus, mutta rautateiden rakentamisen seurauksena sen merkitys väheni. 1800-luvun lopulta lähtien Vytegra oli Novgorodin lääniin kuulunut hiljainen kihlakaupunki, jota käytettiin poliittisesti epäluotettavien henkilöjen karkotuspaikkana. Vuonna 1964 Marian kanavan korvasi Volgan–Itämeren vesitie, joka huomattavasti elvytti kaupungin talouselämää. Nykyään Vytegrassa on metalli- ja elintarviketeollisuutta. Nähtävyyksiä ovat vuosina 1796–1800 rakennettu Ylösnousemuksen kirkko ja sitä ympäröivät 1700-luvun lopun – 1800-luvun alun kauppiastalot. Vytegrajoen vasemmalla rannalla on pseudovenäläiseen tyyliin rakennettu Herran temppeliin tuomisen kirkko (1869–1873). Sen lähellä on runsaasti koristeltu puinen Iisakin kappeli. Seitsemän kilometrin päässä Vytegrasta, entisellä pogostalla on Kristuksen käsittä tehdylle ikonille omistettu kirkko (1780). Kaupungissa toimii siellä asuneelle talonpoikaisrunoilija Nikolai Kljujeville omistettu museo sekä alueen kansanperinnettä ja henkistä kulttuuria esittelevä kotiseutumuseo. == Lähteet == == Aiheesta muualla == * Vytegra Vologdan alueen sivustolla * Vytegran piirin sivusto Luokka:Vologdan alueen kaupungit Luokka:Vytegran piiri
Kiimingin lukio

Kiimingin lukio on Oulussa, Kiimingin kaupunginosassa toimiva lukioasteen oppilaitos. Lukiossa opiskelee noin 270 oppilasta, jotka ovat kotoisin entisistä Kiimingin, Yli-Iin ja Ylikiimingin kunnista sekä Oulun kaupungista. Lukio on luokaton lukio, jonka oppilasvalinta tapahtuu yhteishaun kautta. Lukiossa on käytössä viisijaksojärjestelmä. Rehtorina toimii Pia Räsänen ja vararehtorina Aini Yli-Pyky. Lukio toimii uudessa, vuonna 1988 käyttöön otetussa rakennuksessa, jonka ovat suunnitelleet Päivi Mikola ja Erkki Saurama arkkitehtitoimisto Saurama Oy:stä. Rakennuksessa suoritettiin vuonna 2013 peruskorjaus; sen aikana opiskelu tapahtui Kiimingin entisen kunnantoimiston tiloissa. Lukion välittömässä läheisyydessä sijaitsevat myös yleisurheilu- ja pesäpallokenttä, tenniskentät, Kiimingin pääkirjasto sekä Kiiminkipuiston koulu. ==Lähteet== ==Aiheesta muualla== * Kiimingin lukio Lukio Luokka:Oulun lukiot
Solukko

Solukko on kasveilla oleva samanlaisista tai samaa tehtävää toimittavista soluista koostuva kokonaisuus. Erilaiset solukot muodostavat edelleen elimiä, kuten esimerkiksi lehden. Kasvien solukoita voidaan määritellä niiden ulkonäön tai tehtävän perusteella. Eläimillä vastaavanlaisia solujoukkoja ei kutsuta solukoiksi, vaan kudoksiksi. Poikkeuksena on kuitenkin erilaistumamattomista eläinsoluista muodostunut syöpäsolukko. == Erilaisia solukoita == * johtosolukko ** puu eli ksyleemi ** nila eli floeemi * perussolukko eli tylppysolukko eli parenkyymisolukko: ** klorenkyymi eli yhteyttävä parenkyymisolukko ** aerenkyymi eli tuuletussolukko * jakautumissolukko: ** kärkikasvupisteiden solut ** jälsi, jännejälsi, jännevälijälsi ja korkkijälsi * tukisolukko: ** kollenkyymi ** sklerenkyymi * rajoitussolukko: ** epidermi, ritsodermi ja eksodermi ** endodermi eli sisäketto ** peridermi eli korkkikuori ** kaarna * varastosolukko: ** vesisolukko * Luokka:Solubiologia Luokka:Histologia
Hiekkasärkkä

Hiekkasärkät ovat rantamuodostumia, joita muodostuu merenrannikolle merivirtausten kuljettettua maa-ainesta hieman rannikkoa kauemmas. Hiekkasärkkiä on esimerkiksi Liettuan ja Venäjän rajaseudulla sijaitsevalla Kuurinkynnäällä ja Venetsian laguunissa. Hiekkäsärkkiä on myös Kalajoella, missä hiekkasärkkien seudulla on uimaranta ja leirintäalue. Kuurinkynnäällä Venäjän puolella on kansallispuisto. Nämä hiekkasärkät muodostuivat jääkauden jälkeen moreeniselänteelle kasaantuneista hiekkadyyneistä. Alueella olevat hiekkadyynit ovat kymmeniä metrejä korkeita. == Lähteet == Luokka:Hydrogeologia Luokka:Pinnanmuodot
Hippos (lehti)

Hippos on Suomen Ratsastajainliiton jäsenlehti. Sen ensimmäinen numero ilmestyi vuonna 1948. Lehti ilmestyy seitsemän kertaa vuodessa. Lehti kuuluu Ratsastajainliiton jäsenetuihin ja postitetaan kaikille Ratsastajainliiton jäsenseurojen jäsenille. Lehti jaetaan noin 40 000 talouteen. Muut kuin seurojen jäsenet voivat tilata lehden, ja sitä myydään myös irtonumeroina kioskeissa ja kaupoissa. Hippos on alansa suurin erikoisjulkaisu Suomessa ja kuuluu Aikakauslehtien liittoon. Hippos on nelivärinen aikakauslehtityyppinen, noin 96-sivuinen julkaisu. Lehdessä on artikkeleita enimmäkseen ratsastuksesta ja kilpailuista, mutta myös muista hevosiin liittyvistä aiheista. Jokaisessa numerossa on mukana SRL:n Info-liite, joka sisältää tiedotuksia muun muassa kilpailuista ja valmennuksista. ==Lähteet== Luokka:Suomalaiset harrastelehdet
SRL

SRL voi viitata seuraaviin yhdistyksiin: *Suomen Ratsastajainliitto *Suomen Rugbyliitto *Rautatieläisten Liitto *RadioMedia, aikaisemmalta nimeltään Suomen Radioiden Liitto SRL
Etelänsatakieli

Etelänsatakieli (Luscinia megarhynchos) on sieppojen heimoon lukeutuva varpuslintu. == Koko ja ulkonäkö == Linnun pituus on 15–16,5 cm. Ulkonäöltään erehdyttävästi satakielen näköinen. Selkäpuoli on lämpimänruskea, pyrstö ja yläperä kirkkaan punaruskeat. Vatsapuoli on harmahtavan beige, mutta kyljet ja kurkku ovat yleensä tummemmat, tasaisen beigenruskeat. Pää on harmahtavan kellanruskea. Silmä on kookas ja musta, ja sitä ympäröi vaalea silmärengas. Lajia on joskus mahdotonta erottaa satakielestä, mutta etelänsatakielen pyrstön yläpinta on punaisempi, eikä sillä ole rinnassa selvää harmaata suomukuviointia kuten satakielellä yleensä. Etelänsatakielellä ei ole selvää kutsuääntä. Varoitusääniä ovat viheltävä ja hieman nouseva ”yihp” sekä nariseva ”errr”. Etelänsatakielen laulu on melodista, voimakasta ja koko ajan muuntelevaa. Säkeet ovat melko lyhyitä, 2–4 sekuntia, ja niiden välissä on usein saman pituinen tauko. Säkeet rakentuvat trilleistä, huiluvihellyksistä sekä solisevista ja pulputtavista äänistä. Satakieli ja etelänsatakieli voivat omaksua toisiltaan laulun osia tai joskus myös koko säkeen. Yleisempää on, että satakieli matkii etelänsatakielen laulua. == Esiintyminen == Viimeinen jääkausi erotti satakielet kahdeksi erillispopulaatioksi, jotka kehittyivät eri lajeiksi. Etelänsatakieli esiintyy Keski- ja Etelä-Euroopassa, sekä Lähi- idästä aina Mongoliaan saakka. Euroopan kanta on 8,5–23 miljoonaa yksilöä. Laji on muuttolintu, joka talvehtii eteläisessä Afrikassa. Suomessa tavataan lähes vuosittain joitakin yksilöitä. == Elinympäristö == Etelänsatakieli pesii metsissä ja metsiköissä, joissa on runsaasti aluskasvillisuutta. Se elää mielellään vesistöjen läheisyydessä. == Lisääntyminen == Pesä on maassa kasvillisuuden kätköissä, joskus matalalla kasvillisuuden varassa. Munia on 4–5, joita naaras yksin hautoo noin 13 päivää. Poikaset lähtevät pesästä lentokyvyttöminä 11 päivän ikäisinä. Pesii tavallisesti kahdesti kesän aikana. Naaras voi munia toisen pesyeen, vaikka ensimmäisessä poikaset ovat yhä pesässä. Siinä tapauksessa koiras huolehtii ensimmäisen pesyeen poikasten ruokkimisesta.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Ravinto == Etupäässä maassa liikkuvat hyönteiset ja muut selkärangattomat, kuten ampiaiset ja muurahaiset. Syksyllä syö myös marjoja. == Lähteet == == Aiheesta muualla == * Erkinaro, Eino, Finlund, Matts, Helle, Pekka & Merilä, Eino 1981: Etelänsatakieli Luscinia megrahynchos* Hailuodossa 1976. – Lintumies 3.1981 s. 128. LYL. Luokka:Siepot
Lauantaiseura (täsmennyssivu)

Lauantaiseura voi tarkoittaa: * Lauantaiseura, 1830-luvulla Helsingissä toiminut opiskelijoiden perustama kulttuuriseura. * Lauantaiseura, Helsingin Sanomien politiikan toimituksen toimittajien salanimellä toiminut ryhmä, joka kirjoitti vuonna 1981 teoksen Tamminiemen pesänjakajat. * Lauantaiseura (televisio-ohjelma), suomalainen television ajankohtaisohjelma.
Kummajainen

Kummajainen on nimitys, jota käytetään jostain ulkomuodoltaan tai -näöltään selvästi totutusta ja tavanomaisesta poikkeavasta. Synnynnäisesti epämuodostuneita tai muutoin poikkeavia ihmisiä ja eläimiä on kutsuttu myös hiukan neutraalimmalla nimityksellä "luonnonoikku". Puhekielessä käytetään usein samassa merkityksessä englanninkielisestä freak-sanasta johdettua nimitystä friikki. Entisaikaan kummajaisia käytettiin yleisesti friikkisirkusten sekä sirkusten sideshow'iden vetonauloina. Tunnetuimpia esimerkkejä ovat siamilaiset kaksoset. "Kummajaiseksi" voi ryhtyä myös tietoisesti kehonmuokkauksella – tosin se mitä pidetään kummajaismaisena riippuu ympäröivän yhteisön normeista ja arvostuksista. == Katso myös == * Mutaatio * Freaks – kummajaiset Luokka:Kulttuurisosiologia
Polkupyörätrial

Trialpyöräily on taitoajoa polkupyörällä. Laji tunnetaan myös nimillä polkupyörätrial ja biketrial. Laji on kehittynyt moottoripyörällä ajettavasta trialista. Laji syntyi Espanjassa, ja sen keksijänä pidetään moottoripyörätrialin maailmanmestaruuden voittaneen Ot Pin isää, joka halusi poikansa harjoittelevan trialia polkupyörällä, koska piti moottoripyörää liian raskaana ja hankalana käsitellä. Trialin perusperiaate on selvitä mahdollisimman vaikeista paikoista ilman, että koskettaa jalalla, keholla tai pyörän rungolla maahan. Kilpailuissa tunnusomaista on, että kilpailijat tutustuvat ajettavaan jaksoon jalkaisin suunnitellen näin omia ajolinjojaan. Jaksoja ei saa harjoitella ennen kisaa. Suomessa trialia ajetaan kilpaa seitsemässä eri sarjassa: C-Vapaa, C-Yleinen, C-Super, B, A ja Elite ja Tytöt, jotka tavallisesti ajavat C-Vapaan ja B-luokan tasoisia jaksoja. Suomen cupissa kilpaillaan vuosittain viidessä osakilpailussa Jyväskylässä, Kirkkonummella (x2), Paraisilla ja Tampereella. Suomen mestaruudesta kilpaillaan Suomen Pyöräilyn alaisessa yksittäisessä kilpailussa. Trialpyöräilyn harrastajajoukko Suomessa on pienehkö , mutta lajin harrastajia löytyy ympäri maailmaa, etenkin Keski- ja Etelä-Euroopasta. == Lähteet == == Aiheesta muualla == * Suomen trialpyöräilijät * Fintrial.com Luokka:Kilpapyöräily
Outo

Outo tarkoittaa seuraavia asioita: * outo, eräs kvarkki, fysiikan käsite * adjektiivi, joka tarkoittaa tavallisesta poikkeavaa * Studio Outo, vuonna 2003 perustettu suomalainen animaatiostudio.
Merrill Lynch

Merrill Lynch oli yksi maailman suurimmista rahoitusalan yrityksistä. Sen perustivat vuonna 1914 Charles E. Merrill ja Edmund C. Lynch. Merrill Lynchin pääkonttori sijaitsi New York Cityssä. Merrill Lynchillä oli konttoreita 37 maassa ja vuoden 2006 lopussa yhtiössä työskenteli 56 200 henkilöä. 1. tammikuuta 2009 Bank of America osti Merrill Lynchin. ==Myynti== Bank of America ilmoitti 14. syyskuuta 2008 ostavansa subprime-kriisin vuoksi vaikeuksiin ajautuneen Merrill Lynchin. Kauppahinta oli 50 miljardia dollaria eli vajaat 35 miljardia euroa. Kauppa toteutui 1. tammikuuta 2009. Sen myötä Bank of America nousi JPMorgan Chasen ja Citigroupin ohi Yhdysvaltain suurimmaksi pankiksi. Pankin varallisuus oli kaupan jälkeen noin 2,7 biljoonaa dollaria. == Katso myös == * American International Group * Bear Stearns * HBOS * Lehman Brothers == Lähteet == == Aiheesta muualla == * Yrityksen nettisivut Luokka:Yhdysvaltalaiset pankit
Southwest Chief

Southwest Chief (aiemmin Southwest Limited) on Yhdysvaltain kansallisen matkustajajunayhtiö Amtrakin liikennöimä InterCity-matkustajajuna. Sen reitti kulkee Keskilännen sekä Yhdysvaltain lounaisosien halki Chicagosta Los Angelesiin. Reitin pituus on 3 631 kilometriä, ja se kulkee Illinois'n, Iowan, Missourin, Kansasin, Coloradon, New Mexicon, Arizonan ja Kalifornian osavaltioiden halki. Southwest Chief on Atchison, Topeka and Santa Fe Railwayn liikennöimän Super Chief -pikajunan epäsuora seuraaja. Amtrak käytti nimeä Super Chief vuosina 1971–1974, jonka jälkeen AT&SF; kielsi Amtrakia käyttämästä nimeä. Kun Amtrakin palvelut reitillä parantuivat, antoi AT&SF; 28\. lokakuuta 1984 luvan nimetä Southwest Limitedin nykyiseksi Southwest Chiefiksi. ==Junan kokoonpano== Juna muodostuu nykyisin kolmesta General Electricin Genesis-sarjan P42-dieselveturista, matkatavaravaunusta, kolmesta Superliner-makuuvaunusta, Superliner-ravintolavaunusta, oleskeluvaunusta sekä kolmesta Superliner-päivävaunusta. Junassa on usein myös kiitotavaravaunuja, joissa kuljetetaan helposti pilaantuvia elintarvikkeita. Sesonkiaikaan junassa on lisäksi yksi ylimääräinen makuuvaunu sekä ylimääräinen päivävaunu. Suurella osalla matkasta junan suurin sallittu nopeus on 145 kilometriä tunnissa. ==Aiheesta muualla== *Amtrak — Southwest Chief Luokka:Amtrak
Kurnuliejukana

Kurnuliejukana (Porphyrio alleni) on entiseltä nimeltään pikkusulttaanikana, ja se kuuluu kurkilintuihin. Lajin kuvaili ja nimesi Thomas Richard Heywood Thomson vuonna 1842. == Koko ja ulkonäkö == Linnun pituus on 22–25 cm. Värikäs lintu: pää ja alapuoli siniset, selkäpuoli ja siivet vihreät, koivet, silmät ja nokka punaiset. Nuori lintu on ruskeankirjava. == Esiintyminen == Trooppisen Afrikan laji, joka toisinaan eksyy Etelä-Eurooppaan. Harhautuneita lintuja on tavattu lähinnä keskitalvella Kanarialla ja Espanjassa. Monet yksilöt ovat olleet löydettäessä pitkän lentomatkan uuvuttamia tai ne on löydetty kuolleina. Laji on kerran ilmoitettu myös Suomessa: 10.5.1979 Joensuussa Höytiäisen kanavalla. == Elinympäristö == Kosteikot, joissa on runsas ruohovartinen kasvusto. == Lähteet == == Aiheesta muualla == * Martiskainen, Kimmo 1981: Pikkusulttaanikana Porphyrula alleni* ensi kertaa Suomessa. – Lintumies 3.1981 s. 129. LYL. Luokka:Sulttaanikanat
Villingen-Schwenningen

Villingen-Schwenningen on kaupunki Baden-Württembergin osavaltiossa, lounaisessa Saksassa. Se sijaitsee Schwarzwaldin metsäisen vuorijonoalueen itäisellä reunalla. Kaupunki on pinta-alaltaan 165,47 neliökilometrin suuruinen, ja kesäkuun 2022 lopussa siellä asui 87 571 ihmistä. Villingen- Schwenningen on Schwarzwald-Baar-Kreisin piirikunnan keskuskaupunki. Villingen-Schwenningen syntyi vuonna 1972, kun Villingenin ja Schwenningenin kunnat sekä lukuisat niitä ympäröivät kylät yhdistettiin yhdeksi omaksi kaupungikseen. Keskiajalla Villingen oli itävaltalaisten hallinnoima kunta. Schwenningen puolestaan säilyi pienehkönä kylänä 1800-luvulle saakka, jolloin siellä alkoi saada jalansijaa kelloteollisuus, josta Schwenningen tunnetaan vieläkin. Neckar-joen alkulähde sijaitsee Schwenningenissä. ==Lähteet== == Aiheesta muualla == * Kaupungin verkkosivusto Luokka:Baden-Württembergin kunnat Luokka:Saksan kaupungit
Siivet (ilmailulehti)

Siivet on suomalainen ilmailulehti, joka on ilmestynyt vuodesta 1986 alkaen. Sen kustantajana toimi syksyyn 2014 konkurssiin asettamiseensa saakka tamperelainen Apali. Viimeinen omistaja oli Rauni Vainio (1945-2014). Apali Oy:n mentyä konkurssiin lehden julkaisuoikeudet osti JFI Airshow Oy. Lehti on yleisilmailulehden ja sotilasilmailulehden välimuoto. Viime vuosina se on alkanut kirjoittaa myös kevytilmailusta. Nykyisin Siivet ilmestyy kuusi kertaa vuodessa. Samanniminen ilmailuharrastukseen ja pienoismalliaskarteluun keskittynyt aikakauslehti ilmestyi Suomessa muutaman vuoden ajan jo 1960-luvulla. ==Lähteet== Luokka:Suomalaiset ilmailulehdet
Kuljetuslentokone

Kuljetuslentokone eli rahtilentokone on lentokone, jonka kuljettama hyötykuorma on pääasiassa rahtia. Etenkin lentoliikenteen alkuvuosina useat kuljetuskoneet kuljettivat rahdin lisäksi myös matkustajia. Toisen maailmansodan jälkeen, matkustajaliikenteen elpyessä, useimmat uudet kuljetuskonetyypit suunniteltiin pelkästään rahdin kuljetukseen. == Historia == Lentoliikenteen historia alkaa pikemminkin rahdin kuljettamisesta kuin matkustajaliikenteestä. Lentoposti oli useissa suurvalloissa valtiovallan erityisen subvention kohde ainakin 1910–1920-luvuilla. Eräs syy oli pyrkimys nopeuttaa liike-elämän ja diplomatian kuriiripostia, joka oli ennen lentokonetta viipynyt matkallaan esimerkiksi Afrikasta Englantiin viikkoja. Toinen syy oli lentokoneteollisuuden ja reittilentoliikenteen yritysten ylläpito. Lentorahti syntyi toden teolla toisen maailmansodan aikana, jolloin sen luonne oli sotilaallinen. Maahanlaskujoukkojen kuljetus oli eräänlainen rahdin ja matkustajien kuljettamisen välimuoto, joka kehitettiin 1920-luvun lopussa tai 1930-luvun alussa Neuvostoliitossa leviten sen Saksalle (sekä Weimarin tasavalta että Kolmas valtakunta) myymän salaisen sotilaslentäjäkoulutuksen kautta Länsi-Eurooppaan ja Yhdysvaltoihin. 1950-luvulta alkaen toimi useita lentorahtiyhtiöitä, joista monet operoivat sodan ylijäämäksi jääneellä DC-3-kalustolla, mutta esimerkiksi englantilainen Bristol-lentokonetehdas suunnitteli erityisiä rahtikoneita. 1960-luvulta lähtien rahtilennot ovat kasvaneet etenkin Yhdysvaltain lentopostin korvautumisena yksityisten postitusyhtiöiden palveluilla. Muun muassa UPS, DHL, FedEx sekä TNT ovat alan suurimpia toimijoita 2000-luvun alussa. == Lentokoneet == Rahtilentokoneita eri aikakausina * Airbus A300-600ST Beluga, Airbusin erityiskone Airbusien siipien jne. kuljetuksiin * Boeing 747, 1980-luvulta lähtien * DC-3, 1940-1950-luvun loppu, Afrikassa ja Etelä- Amerikassa 1970-luvulle asti * Junkers Ju-52, 1930-luvun alusta 1940-luvun jälkipuolelle * ANT-9 * Airspeed Horsa Toisen maailmansodan sotilaskuljetuskoneita ovat esimerkiksi * Douglas DC-3 * Focke-Wulf Fw 200 Condor * Lisunov Li-2 * Messerschmitt Me 323 * Savoia-Marchetti S.M.81 * Junkers Ju 290 * Junkers Ju 52 * Junkers Ju 90 Kylmän sodan sotilaskuljetuskoneita ovat esimerkiksi * Antonov An-12 * Antonov An-124 * Antonov An-2 * Antonov An-26 * Antonov An-32 * Antonov An-70 * Antonov An-72 * C-17 Globemaster III * C-5 Galaxy * Fokker F.27 * Iljušin Il-76 * Lockheed C-130 Hercules * MS-21 * Boeing YC-14 2000-luvun kuljetuskoneita (uusia) * CASA C-295 * Intian ja Venäjän kuljetuskoneprojekti == Katso myös == *Sotilaskuljetushelikopteri == Aiheesta muualla == * * Luokka:Seulonnan keskeiset artikkelit
Tata Steel

Tata Steel (aikaisemmin TISCO, Tata Iron and Steel Company Limited) on Aasian ensimmäinen ja Intian suurin yksityinen teräsyhtiö. Yhtiön osake on listattu sekä Bombayn pörssissä (BSE) että Intian kansallisessa pörssissä (NSE). Vuonna 2019 Tata Steel oli kokonaistuotantomäärällä mitattuna (30,15 Mt) maailman yhdeksänneksi suurin ja Intian suurin teräksenvalmistaja. Teräsyhtiö Corus ilmoitti perjantaina 20. lokakuuta 2006 hyväksyneensä Tata Steelin ostotarjouksen. Yrityskauppa nosti Tatan tuollosessa tilanteessa maailman kuudenneksi suurimmaksi teräsyhtiöksi. Tata Steel maksaa Cooruksesta 4,3 miljardia puntaa eli noin 6,4 miljardia euroa. Kyseessä on Intian siihen asti suurin yrityskauppa. Tata Steel tuotti 4,4 miljoonaa tonnia terästä vuonna 2005. Sittemmin useat kiinalaiset teräksenvalmistajat ovat kasvaneet, ja Tata Steelin sijoitus maailmanlistalla on laskenut muutamalla sijalla. == Lähteet == ==Aiheesta muualla== Luokka:Intialaiset pörssiyhtiöt Luokka:Teräsyhtiöt
Awakening

Awakening on ruotsalaisen Narnia-yhtyeen esikoisalbumi. Yhtyeen muodostivat tässä vaiheessa Christian Liljegren ja Carl Johan Grimmark kahdestaan. Liljegren lauloi, ja Grimmark soitti lähes kaiken albumin materiaalin yksin. Nauhoitukset tehtiin Topz Recording Studiolla Jönköpingissä syyskuusta 1996 tammikuulle 1997. Albumi julkaistiin vuonna 1998 saksalaisen Nuclear Blast -levy-yhtiön kustantamana Euroopassa. Japanin painoksen julkaisi Pony Canyon. Albumin avausraidan, "Break the Chains", introna on pätkä Marc-Antoine Charpentier'n sävellyksestä "Te Deum", mikä tunnetaan myös Eurovision laulukilpailujen tunnussävelmänä. == Yhtyeen kokoonpano albumilla == * Christian Liljegren – laulu * Carl Johan Grimmark – akustinen ja sähkökitara, laulu, basso, kosketinsoittimet, rummut === Vierailijat === * Jakob Persson – basso ("Sign Of The Time") * Mart Hallek – viulu ("Sign Of The Time") * Janne Samefors – taustalaulu ("Time Of Changes") * Janne Stark – kitara ("No More Shadows From The Past") == Kappaleet == # (säv. & san. Grimmark) # (säv. Grimmark & R. Eriksson, san. Liljegren) # (instrumental, säv. Grimmark & J. Persson) # (säv. Grimmark, R. Eriksson & S. Selvander, san. Liljegren) # (säv. Grimmark, R. Eriksson, san. Liljegren) # (säv. & san. Grimmark) # (säv. Grimmark, R. Erikkson & S. Selvander, san. Liljegren) # (säv. & san. Grimmark) == Lähteet == == Aiheesta muualla == * * Luokka:Vuoden 1998 albumit Luokka:Narnian albumit
Xanten

Xanten on kaupunki Saksan länsiosassa Nordrhein-Westfalenin osavaltiossa. Se sijaitsee Weselin piirikunnassa. Kaupungissa oli 21 582 asukasta vuoden 2022 lopussa, ja sen pinta-ala on 72,4 neliökilometriä. Vuonna 12 eaa. roomalaiset perustivat Xantenin alueelle sotilasleirin Vetera Castra I. Tästä katsotaan usein Xantenin kehityksen paikkakuntana alkaneen. Kaupunginoikeudet Xanten vastaanotti 15. heinäkuuta 1228. Toisessa maailmansodassa Xanten vaurioitui pahois, mutta se jälleenrakennettiin. Nykyisin kaupunki tunnetaan erityisesti siitä, että se on Saksan ainoa kaupunki, jonka nimi alkaa X-kirjaimella. == Ystävyyskaupungit == * Beit Sahur, Palestiina * Geel, Belgia * Saintes, Ranska * Salisbury, Englanti Lähde: == Lähteet == == Aiheesta muualla == * Kaupungin viralliset sivut Luokka:Nordrhein-Westfalenin kunnat Luokka:Saksan kaupungit
Aputykkivene Aunus

Aputykkivene Aunus (aiemmin Kingston Emerald) oli Suomen merivoimissa palvellut aputykkivene. == Hankinta == Kingston Emerald oli R. Nordström & Co:n vuonna 1927 rakentama Suomen Kalastus Oy:n omistama troolari, joka aseistettiin 1942 aputykkiveneeksi.Leijonalippu merellä s. 91 == Palvelus == Alus aloitti palveluksensa 17. marraskuuta 1942 Suomen laivaston aputykkivene Aunuksena. Se aseistettiin neuvostoliittolaisella 130 mm:n tykillä, joka oli saatu sotasaaliina Hangosta, ja ilmatorjunta-aseistuksella. Alus osallistui Viipurinlahden taisteluun, jossa alus muodosti aputykkivene Vienan sekä kahden Saksan laivaston tykkilautan kanssa Taisteluosasto Wikbergin. Osaston tehtävänä oli estää 5. heinäkuuta vihollisen eteneminen Koiviston saarilta pohjoiseen. Neuvostoliiton ilmavoimien hyökätessä osastoa vastaan Aunukseen osui kolme 100 kilon pommia, joista ainoastaan yksi räjähti vaurioittaen alusta pahoin. Samalla osaston komentaja, komentajakapteeni Albert Pöri haavoittui kuolettavasti. Lisäksi neljä miestä katosi ja 11 haavoittui. Osasto palasi lähtösatamaan, jossa se joutui uudelleen hyökkäyksen kohteeksi. Alus selvisi ilman merkittäviä lisävaurioita. Se korjattiin ja palautettiin alkuperäiseen tehtäväänsä sodan jälkeen. Jostain syystä se ei saanut takaisin alkuperäistä nimeään, vaan palveli sotanimellään loppuun. ==Lähteet== * ===Viitteet=== Aunus
Aputykkivene Viena

Aputykkivene Viena (aiemmin Conan Doyle) oli Suomen merivoimien aputykkivene vuosina 1942-1944. == Alkuperä == Conan Doyle oli alun perin R. Nordström & Co Oy:n vuonna 1915 rakentama Suomen Kalastus Oy omistama troolari. Aluksella nostettiin leijonalippu 23. joulukuuta 1942, kun se oli varustettu aputykkiveneeksi. Viena oli aseistettu neuvostoliittolaisella 130 mm:n tykillä, joka oli saatu sotasaaliina Hangosta, ja ilmatorjunta- aseistuksella.Auvinen 1983 s. 91 == Palvelus == Viena lähetettiin yhdessä aputykkivene Aunuksen kanssa kesäkuun lopulla torjumaan vihollisen maihinnousua Koiviston saarille. Alus suoritti tehtävänsä tuhoten vihollisen hyökkäystä tukevat tykit ampumalla 68 laukausta pääaseellaan. Viena osallistui Viipurinlahden taisteluun. Alus kuului taisteluosasto Wikbergiin, jonka tehtävänä oli 5. heinäkuuta estää vihollisen eteneminen Koivistolta pohjoiseen. Tehtävän aikana alus vaurioitui lievästi, mutta jouduttuaan Pukkion satamassa ilmapommitukseen alukseen osui kolme 100 kilon pommia. Pommeista ainoastaan yksi räjähti aiheuttaen suurta vahinkoa. Suutarien läpäistyä aluksen pohjan oli se ajettava matalikolle uppoamisen estämiseksi. Viena korjattiin ja palautettiin alkuperäiseen tehtäväänsä sodan jälkeen. Jostain syystä alkuperäistä nimeä ei palautettu sodan jälkeen, vaan alus kalasti loppuun asti Vienana. ==Lähteet== * === Viitteet === Viena
Luettelo Suomen virallisen singlelistan ykkösistä vuonna 2003

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2003. Viikko Artisti Kappale Levy- yhtiö(t) 1 Timo Rautiainen & Trio Niskalaukaus Tiernapojat Ranka / Spinefarm 2 Eminem Lose Yourself Shady / Universal 3 The Rasmus In the Shadows Playground 4 The Rasmus In the Shadows Playground 5 The Rasmus In the Shadows Playground 6 Eminem Lose Yourself Shady / Universal 7 Eminem Lose Yourself Shady / Universal 8 Darude Music 16 Inch Records / BMG 9 Sonata Arctica Victoria's Secret Spinefarm 10 Sonata Arctica Victoria's Secret Spinefarm 11 Negative The Moment of Our Love Playground 12 Negative The Moment of Our Love Playground 13 HIM Funeral of Hearts Terrier / BMG 14 HIM Funeral of Hearts Terrier / BMG 15 Fintelligens Kaikki peliin Columbia/Sony 16 Darude Next To You 16 Inch Records / BMG 17 Fintelligens Kaikki peliin Columbia / Sony 18 Fintelligens Kaikki peliin Columbia / Sony 19 Fintelligens Kaikki peliin Columbia / Sony 20 Fintelligens Kaikki peliin Columbia / Sony 21 Charon In Trust of No One Spinefarm 22 CMX Lepattajat Herodes/EMI 23 CMX Lepattajat Herodes/EMI 24 Don Huonot Paha kesä (EP) Terrier / BMG 25 PMMP Rusketusraidat RCA / BMG 26 PMMP Rusketusraidat RCA / BMG 27 PMMP Rusketusraidat RCA / BMG 28 PMMP Rusketusraidat RCA / BMG 29 PMMP Rusketusraidat RCA / BMG 30 PMMP Rusketusraidat RCA / BMG 31 PMMP Rusketusraidat RCA / BMG 32 PMMP Rusketusraidat RCA / BMG 33 PMMP Rusketusraidat RCA / BMG 34 PMMP Rusketusraidat RCA / BMG 35 Kotiteollisuus Helvetistä itään Megamania / Johanna Kustannus 36 Iron Maiden Wildest Dreams EMI 37 PMMP Rusketusraidat RCA / BMG 38 Redrama Hang It Up Virgin / EMI 39 Redrama Hang It Up Virgin / EMI 40 Redrama Hang It Up Virgin / EMI 41 Gimmel Sydän pliis särkekää RCA / BMG 42 Gimmel Sydän pliis särkekää RCA / BMG 43 CMX Melankolia Herodes / EMI 44 Ripsipiirakka Ota mut (EP) Mercury / Universal 45 Ripsipiirakka Ota mut (EP) Mercury / Universal 46 Pizza Enrico Mita sina sanoa? Magnum Music 47 Pizza Enrico Mita sina sanoa? Magnum Music 48 Ripsipiirakka Ota mut (EP) Mercury / Universal 49 Ripsipiirakka Ota mut (EP) Mercury / Universal 50 Eri esittäjiä Black Night Poko Records 51 Eri esittäjiä Black Night Poko Records 52 ? ? == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2003 Singlelista 2003
Long Live the King

Long Live the King on ruotsalaisen Narnia-yhtyeen toinen albumi. Yhtyeen jäsenmäärä on kasvanut alkuperäisestä kahdesta viiteen. Albumi on nauhoitettu Studio Berghemillä ja Narnia Songs Mobile Recording Studiolla heinä–syyskuussa 1998. Se julkaistiin 1999. Albumin kansikuvat on tehnyt Kristian Wåhlin. Japanin painoksessa on erilaiset kannet, jotka muistuttavat enemmän Awakeningin kuin Long Live the King -albumin Euroopan julkaisun kansia. Instrumentaalikappaleiden nimet viittaavat Narnia-kirjojen maailmaan: Cair Paravel on Narnian hallitsijoiden linna, ja meidän maailmastamme käytetään nimeä Varjojenmaa (Shadowlands). "Star Over Bethlehem" on bonus-kappale albumin Euroopan ja Yhdysvaltojen julkaisuilla. == Yhtyeen kokoonpano albumilla == * Christian Liljegren – laulu * Carl Johan Grimmark – sähkökitara, 6- ja 12-kieliset akustiset kitarat, basso (6, 8), kosketinsoittimet ja taustalaulu * Jakob Persson – basso * Andreas Johansson – rummut * Martin Claesson – kosketinsoittimet === Vierailijat === * Sonny Larsson – taustalaulu * Mart Hallek – viulu ("The Mission") == Kappaleet == # (Introduction, säv. Grimmark) # (säv. Grimmark, san. Liljegren) # (säv. Liljegren & Grimmark, san. Liljegren) # (säv. Grimmark, san. Liljegren) # (säv. Grimmark, san. Liljegren) # (säv. Grimmark, san. Liljegren) # (säv. Grimmark, san. Liljegren) # (säv. Grimmark, san. Liljegren) # (säv. Grimmark, san. Liljegren) # (bonuskappale) # (bonuskappale) # (Remastered 2017 Version) # (Outro, säv. Grimmark) == Arvostelut == * Soundi: == Lähteet == == Aiheesta muualla == * * Luokka:Vuoden 1999 albumit Luokka:Narnian albumit